[[Daniel Goleman]] har introduceret begrebet [[følelsesmæssig intelligens]], som nogenlunde svarer til summen af Gardners interpersonelle og intrapersonelle intelligenser, men også omfatter evnen til at give afkald på en øjeblikkelig fordel til fordel for en større, mere langsigtet fordel. Denne evne menes lokaliseret til de centrale dele af [[pandelappen]]. Golemanns pointe er at de sociale evner, evnen til at omfatte andre med empati osv. er bedre indikatorer for et ungt menneskes fremtidige succes end IK. Ligesom for "almindelig" intelligens findes der også [[psykologiske test]], som forsøger at måle hvor meget eller lidt ''følelsesmæssig'' intelligens en person besidder.
Filosofi Psykologi Fysik Naturvidenskab